ai4bharat/Pralekha huggingface dataset:
उपराष्ट्रपती कार्यालय
नवीन संसद भवनाच्या गजद्वारासमोर उपराष्ट्रपतींनी राष्ट्रध्वज फडकावला
हा एक ऐतिहासिक क्षण आणि विकासाच्या प्रवासातला एक मैलाचा दगड - उपराष्ट्रपती
भारत हा युगानुयुगे बदलाचा साक्षीदार - उपराष्ट्रपती
"भारताचे सामर्थ्य, पराक्रम आणि योगदान जगाने ओळखले आहे" - उपराष्ट्रपती
भारताच्या गौरवशाली वारशापासून अमृत काळामधील एका नवीन अध्यायाची नव्याने सुरुवात करताना, उपराष्ट्रपती आणि राज्यसभेचे अध्यक्ष, जगदीप धनखड यांनी आज नवीन संसद भवनाच्या गज द्वारासमोर राष्ट्रध्वज फडकावला. लोकसभेचे अध्यक्ष ओम बिर्ला हेही यावेळी उपस्थिती होते.
हा एक ऐतिहासिक क्षण असून भारताच्या विकास प्रवासातला एक मैलाचा दगड ठरणारा हा क्षण आहे असे गौरवउद्गार काढून उपराष्ट्रपती म्हणाले की, भारत युगानुयुगे बदलाचा साक्षीदार ठरलेला आहे आणि जगाला भारताचे सामर्थ्य, पराक्रम आणि योगदानाची ओळख पटलेली आहे.
"आपण सध्या अशा काळात जगत आहोत जिथे आपण अशा विकास कार्याचे आणि यशाचे साक्षीदार ठरलेलो आहोत ज्याची आपण स्वप्नातही कल्पना केली नव्हती. आज आपले खरे वास्तव जागतिक स्तरावर अत्यंत सकारात्मक पद्धतीने प्रतिबिंबित होत आहे," असे त्यांनी माध्यमांशी बोलताना सांगितले.
या ऐतिहासिक क्षणाचे साक्षीदार होण्यासाठी केंद्रीय मंत्री, विविध राजकीय पक्षांचे संसद सदस्य, राज्यसभा आणि लोकसभेचे महासचिव देखील उपस्थित होते.
पंतप्रधान कार्यालय
पॅरा आशियाई-2018 क्रीडा स्पर्धेतल्या पदक विजेत्या क्रीडापटूंचा पंतप्रधानांच्या हस्ते गौरव
(नवी दिल्ली, 16 ऑक्टोबर 2018
पॅरा आशियाई-2018 क्रीडा स्पर्धेमध्ये पदक विजेत्या क्रीडापटूंनी आज पंतप्रधान नरेंद्र मोदी यांची भेट घेतली. या सर्व गुणी खेळाडूंचा पंतप्रधानांनी सत्कार केला.
देशासाठी या खेळाडूंनी पदकाची कमाई केल्याबद्दल पंतप्रधानांनी आनंद व्यक्त केला. या खेळाडूंची मानसिक शक्ती चांगली सुदृढ असल्यामुळेच त्यांना हे स्पर्धेमध्ये यश मिळू शकले आहे. अनेक पदकांची कमाई करून या खेळाडूंनी संपूर्ण जगामध्ये भारताचे नाव उज्ज्वल केले आहे.
क्रीडा स्पर्धेत पदक विजेत्या खेळाडूंना प्रशिक्षण देणाऱ्या प्रशिक्षकांचेही पंतप्रधान मोदी यांनी कौतुक केले.
क्रीडापटूंनी आपल्यातली जिंकण्याची वृत्ती आधीच कायम ठेवावी, ती वाढवावी आणि भविष्यात यशाचे यापेक्षाही उंच शिखर गाठण्याची जिद्द मनाशी बाळगावी, असे आवाहन पंतप्रधान मोदी यांनी यावेळी केली.
N.Sapre/S.Bedekar/P.Kor
पंतप्रधान कार्यालय
पंतप्रधानांनी इफ्कोचे अध्यक्ष सरदार बलविंदर सिंह नकाई यांच्या निधनाबद्दल शोक व्यक्त केला
नवी दिल्ली, 12 ऑक्टोबर 2021
पंतप्रधान नरेंद्र मोदी यांनी इफ्कोचे  अध्यक्ष सरदार बलविंदर सिंह नकाई यांच्या निधनाबद्दल दु: ख व्यक्त केले आहे.
एका ट्विटमध्ये पंतप्रधान म्हणाले;
"सरदार बलविंदर सिंह नकाई हे कृषी आणि सहकारी क्षेत्रातले प्रतिष्ठित व्यक्तिमत्व होते. शेतकऱ्यांच्या सक्षमीकरणासाठी त्यांनी प्रामुख्याने योगदान दिले. त्यांच्या निधनाने दुःख झाले आहे. त्यांच्या कुटुंबियांच्या आणि हितचिंतकांच्या दुःखात सहभागी आहे. त्यांच्या आत्म्याला शांती लाभो."
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
रेल्वे समितीने बिगर -तांत्रिक लोकप्रिय श्रेणीतील उमेदवारांच्या समस्या दूर केल्या
बिगर -तांत्रिक लोकप्रिय श्रेणींसाठी  दुसऱ्या टप्प्यातील संगणक आधारित चाचणी  साठी वेतन स्तरानुसार 20 पट अधिक उमेदवार निवडले जाणार
सर्व वेतन स्तरांचे सुधारित निकाल एप्रिल 2022 च्या पहिल्या आठवड्यात घोषित केले जातील
RRC-01/2019  साठी एकाच टप्प्यात परीक्षा घेतली जाणार
नवी दिल्ली, 10 मार्च 2022
रेल्वे मंत्रालयाने आदेश क्रमांक ERB-I/2022/23/06 दिनांक 26.01.2022 च्या अनुषंगाने CEN 01/2019  आणि CEN RRC-01/2019  च्या उमेदवारांच्या समस्यांमध्ये लक्ष घालण्यासाठी एक समिती स्थापन केली आहे. आता पुढीलप्रमाणे निर्णय घेण्यात आला आहे.
CEN 01/2019  साठी दुसऱ्या टप्प्यातील संगणक आधारित चाचणी  साठी वेतन स्तरानुसार 20 पट अधिक उमेदवार निवडले जातील.
● आधीच पात्र घोषित केलेले उमेदवार पात्र राहतील.
● अंतिम यादीपूर्वी निवड केलेल्या अतिरिक्त उमेदवारांची यादी प्रत्येक वेतन स्तरावर अधिसूचित केली जाईल.
● प्रत्येक वेतन स्तरासाठी आरआरबी निहाय 2 ऱ्या टप्प्यातील संगणक आधारित चाचणी बरोबरच आरआरबीच्या सर्व उमेदवारांना एकाच शिफ्टमध्ये सामावून घेण्यात आले. जिथे क्षमतेच्या मर्यादांमुळे किंवा अन्य कारणामुळे सिंगल शिफ्ट शक्य नसेल तेथे टक्केवारी आधारित सामान्य प्रक्रिया केली जाईल.
● CEN RRC-01/2019  एकाच टप्प्यातील परीक्षा असेल. दुसऱ्या टप्प्यातील सीबीटी नसेल.
● स्तर-1 साठी आरआरसी निहाय सीबीटी घेण्यात येईल. तसेच प्रत्येक आरआरसीसाठी शिफ्टची संख्या लक्षणीयरीत्या कमी करण्यासाठी आणि परीक्षा प्रक्रियेला गती देण्यासाठी जास्तीत जास्त उपलब्ध क्षमता वापरण्याची शिफारस केली आहे.
● पर्सेंटाइल आधारित सामान्य प्रक्रिया जी सुलभ आणि समजण्यास सोपी आहे, जेथे शिफ्टची संख्या एकापेक्षा जास्त असेल तेथे वापरली जाईल.
● इंडियन रेल्वे मेडिकल मॅन्युअल  मध्ये विहित वैद्यकीय मानके स्तर-1 च्या विविध पदांसाठी वापरली जातील.
● आर्थिकदृष्ट्या दुर्बल विभाग  अंतर्गत अर्ज केलेल्या उमेदवारांसाठी कोणतेही उपलब्ध उत्पन्न आणि मालमत्ता प्रमाणपत्र वैध मानले जाईल.
CEN 01/2019  आणि CEN RRC-01/2019 चे वेळापत्रक 
● सर्व वेतन स्तरांचे सुधारित निकाल एप्रिल 2022 च्या पहिल्या आठवड्यात घोषित केले जातील.
●वेतन स्तर 6 साठी दुसऱ्या टप्प्यातील सीबीटी मे, 2022 मध्ये होणार
● इतर वेतन स्तरांसाठी दुसऱ्या टप्प्यातील सीबीटी योग्य अंतराने घेतली जाणार
● दुसऱ्या टप्प्यातील सीबीटी इत्यादी काढून टाकल्यामुळे स्तर -1 साठी सीबीटी आयोजित करण्यासाठी विशेष अटींसह सुधारित पद्धतीचे पालन करण्याचा निर्णय घेण्यात आला आहे.
● यामध्ये स्तर -1 साठी सीबीटी आयोजित करण्यासाठी अतिरिक्त पायाभूत सुविधा आणि लॉजिस्टिक्स व्यवस्था करणे समाविष्ट असेल ज्यामध्ये प्रति शिफ्ट आवश्यकतेमध्ये लक्षणीय वाढ होईल. स्तर-1 साठी सीबीटी शक्य तितक्या लवकर आयोजित करण्यासाठी परीक्षा आयोजक संस्था  स्थापन करण्याचा प्रयत्न केला जाईल.
● त्यामुळे स्तर -1 साठी सीबीटी अंदाजे जुलै 2022 नंतर होईल
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
पंतप्रधान कार्यालय
पंतप्रधान येत्या 23 जानेवारीला आसाम आणि पश्चिम बंगालच्या दौऱ्यावर जाणार
कोलकाता येथे नेताजी सुभाषचंद्र बोस यांच्या 125 व्या जयंतीवर्षानिमित्त आयोजित ‘पराक्रम दिवस’ या विशेष समारंभात पंतप्रधान संबोधित करणार
आसामच्या शिवसागर येथे एक लाखांपेक्षा अधिक भूमी पट्ट्यांचे पंतप्रधानांच्या हस्ते वितरण
पंतप्रधान नरेंद्र मोदी येत्या 23 जानेवारी 2021 रोजी कोलकात्याला जाणार असून, नेताजी सुभाषचंद्र बोस यांच्या 125 व्या जयंतीवर्षानिमित्त होणाऱ्या ‘पराक्रम दिवसाच्या विशेष कार्यक्रमात ते आपले विचार मांडतील. तसेच, पंतप्रधान त्यानंतर, आसाममधील जीरांगा पठार या ठिकाणीही भेट देणार असून तिथे एक लाख सहा हजार भूमी पट्ट्यांचे वाटप लाभार्थ्यांना त्यांच्या हस्ते केले जाईल.
पश्चिम बंगालमध्ये पंतप्रधान
कोलकाता इथल्या व्हिक्टोरिया मेमोरियल येथे होणाऱ्या ‘पराक्रम दिवसाच्या’ उद्घाटन समारंभाचे अध्यक्षस्थान पंतप्रधान भूषवतील. नेताजी सुभाषचंद्र बोस यांचे अदम्य साहसी कार्य आणि देशासाठी केलेल्या निःस्वार्थ सेवेचा सन्मान करण्यासाठी, त्यांची 23 जानेवारीला असलेली जयंती दरवर्षी ‘पराक्रम दिवस’ म्हणून साजरी करण्याचा निर्णय केंद्र सरकारने घेतला आहे. या दिवसापासून लोकांना विशेषतः युवकांना प्रेरणा मिळून तेही, नेताजींसारखीच अडचणींवर, संकटातून मार्ग काढण्याची प्रेरणा या युवकांना मिळावी आणि त्यांच्यात राष्ट्रप्रेम जागृत व्हावे, या उद्देशाने हा दिवस साजरा केला जाणार आहे.
यावेळी नेताजींच्या जीवनकार्याचा परिचय देणाऱ्या कायमस्वरूपी प्रदर्शन आणि दृक श्राव्य शोचे उद्घाटनही त्यांच्या हस्ते होईल. तसेच नेताजींच्या स्मरणार्थ पंतप्रधान एक विशेष नाणे आणि टपाल तिकीटाचेही अनावरण करतील. नेताजींच्या आयुष्यावर आधारित ‘आम्रा नुतोन जौबोनेरी दूत’ हा सांस्कृतिक कार्यक्रमही यावेळी सादर केला जाईल.
या कार्यक्रमापूर्वी पंतप्रधान कोलकात्याच्या राष्ट्रीय वाचनालयाला देखील भेट देतील. याठिकाणी, “एकविसाव्या शतकात नेताजी सुभाषचंद्र बोस यांच्या वारशाला पुनर्भेट” या विषयावरील चर्चासत्र आयोजित करण्यात येणार आहे. त्याशिवाय, कलाकारांचे एक शिबीरही तिथे होणार आहे. पंतप्रधान यावेळी कार्यक्रमातील मान्यवर आणि कलाकारांशी संवाद साधतील.
पंतप्रधानांचा आसामदौरा
त्याआधी पंतप्रधानाच्या हस्ते आसाममधील शिवसागर येथे, 1.06 लाख जणांना भूमिपट्टे विरतीत करण्यात येतील. आसामामधील स्थानिकांच्या जमिनीचे रक्षण करण्याची तातडीची गरज लक्षात घेत आसाम सरकारने नवे सुधारित भूमी धोरण आणले, ज्यामुळे स्थानिकांच्या जमिनीच्या हक्काचे रक्षण करण्यावर नव्याने भर देण्यात आला. या स्थानिकांमध्ये सुरक्षित असल्याची भावना निर्माण व्हावी यासाठी हा उपक्रम राबवला जात आहे. 2016 साली झालेल्या जनगणनेनुसार आसाममध्ये 5.75 लाख कुटुंब भूमीहीन होते. सध्याच्या सरकारने मे 2016 पासून 2.28 लाख भूमीपट्टे दिले आहेत. याच मालिकेत, 23 जानेवारीचा कार्यक्रम या दिशेने आणखी एक पाउल पुढे नेणारा ठरेल.
कार्मिक, सार्वजनिक तक्रार आणि निवृत्ती वेतन मंत्रालय
या वर्षासाठी नियोजित दोन महिन्यांची अमरनाथ यात्रा, सरकारचा आत्मविश्वास आणि लोकांचा उत्साह दर्शवते: पंतप्रधान नरेंद्र मोदी यांनी आजवर नेहमीच आपले वक्तव्य कृतीत उतरवले असून त्यांनी जम्मू आणि काश्मीरमध्ये दहशतवादासाठी शून्य सहिष्णुतेची हाक दिली आहे : केंद्रीय मंत्री डॉ जितेंद्र सिंह
नवी दिल्ली, 6 जून 2023
या वर्षासाठी नियोजित दोन महिन्यांची अमरनाथ यात्रा सरकारचा आत्मविश्वास आणि लोकांच्या उत्साहाचे प्रतिबिंब दर्शवते, असे केंद्रीय राज्यमंत्री  विज्ञान आणि तंत्रज्ञान मंत्रालय, पंतप्रधान कार्यालय, कार्मिक, सार्वजनिक तक्रारी आणि निवृत्ती वेतन, अणुऊर्जा आणि अंतराळ राज्यमंत्री डॉ. जितेंद्र सिंह यांनी आज सांगितले. पंतप्रधान नरेंद्र मोदी यांच्या नेतृत्वाखालील सरकारला 9 वर्षे पूर्ण झाल्याच्या निमित्ताने दिल्ली येथे आयोजित प्रतिष्ठित नागरिकांच्या मेळाव्याला संबोधित करत होते.
पंतप्रधान नरेंद्र मोदी यांच्या नेतृत्वाखाली जम्मू आणि काश्मीर तसेच ईशान्येकडील राज्यांनी दहशतवाद आणि कट्टरवादाला चतुराईने हाताळून एक उत्तम उदाहरण स्थापित केले आहे, असेही डॉ जितेंद्र सिंह म्हणाले. पंतप्रधान नरेंद्र मोदी यांनी आजवर नेहमीच आपले वक्तव्य कृतीत उतरवले असून त्यांनी जम्मू आणि काश्मीरमध्ये दहशतवादासाठी शून्य सहिष्णुतेची हाक दिली आहे, असे मंत्री म्हणाले.
एकूणच शांततापूर्ण वातावरण आणि सरकारचा आत्मविश्वास आणि सर्वसामान्यांचा उत्साह यामुळे अनेक वर्षांनंतर प्रथमच जम्मू-काश्मीरमध्ये 1 जुलैपासून सुरू होणारी पवित्र अमरनाथ यात्रा 2 महिन्यांची असेल, असे डॉ जितेंद्र सिंह म्हणाले. गेली काही वर्षे ही यात्रा सुरक्षा आणि इतर कारणांमुळे 15-20 दिवसांपर्यंतच मर्यादित होती, असेही त्यांनी सांगितले.
डॉ जितेंद्र सिंह यांनी निदर्शनास आणून दिले की जम्मू आणि काश्मीरमध्ये अलीकडील सर्वात यशस्वी जी 20 बैठकांचे आयोजन करण्यात आले. या बैठकीदरम्यान विचारमंथन , शिकारा सैर , गोल्फ, व्यस्त बाजारपेठेत खरेदी, सांस्कृतिक कार्यक्रम आणि समाजाच्या सर्व घटकांचा सहभाग हा एक उत्साही क्षण होता. हा क्षण भविष्यातील मोठ्या कार्यक्रमांची नांदी ठरेल असे त्यांनी सांगितले.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 51
माहिती आणि प्रसारण मंत्रालय
महात्मा गांधींच्या संकलित न झालेल्या चित्रिकरणाची 30 रीळ सापडले
मुंबई, 27 सप्टेंबर 2019
एनएफएआय अर्थात भारतीय राष्ट्रीय चित्रपट संग्रहालयाला महात्मा गांधींच्या विनासंकलित चित्रिकरणाची 30 रीळे सापडली असून, त्यांचा कालावधी सुमारे 6 तासांचा आहे. ही 35 MM ची रीळ असून, त्या पॅरामाऊंट, वॉर्नर, युनिव्हर्सल, ब्रिटीश मुव्ही टोन, वाडीया मुव्ही टोन यासारख्या तत्कालीन प्रसिद्ध स्टूडिओनी हे चित्रिकरण केले आहे.
एनएफएआयसाठी हा अतिशय छान खजिना असून, संपूर्ण जग महात्मा गांधींची 150 वी जयंती साजरी करत असतांना हाती लागला आहे. यातील काही दृष्य अतिशय दुर्मिळ असून, इतर दृष्य लघुपट आणि माहितीपटांमध्ये समाविष्ट आहेत, असे एनएफएआयचे संचालक प्रकाश मगदुम यांनी म्हटले आहे.
यापैकी अर्ध्या तासांचे चित्रिकरण महात्मा गांधींच्या अस्थी मद्रासहून रामेश्वरमला नेणाऱ्या विशेष रेल्वे गाडीचे आहे. यामध्ये हजारो लोक तामिळनाडूतल्या रेल्वे स्थानकांवर साश्रु नयनांनी महात्मा गांधींच्या अस्थींना वंदन करत असल्याचे दिसत आहे. महात्मा गांधींना शेवटची मानवंदना देण्यासाठी हातात झेंडे आणि फलक घेतलेला अथांग जनसमुदाय यात दिसत आहे.
या संग्रहामध्ये मणिलाल गांधी यांचे एक दृष्य आहे. महात्मा गांधींचे ते दुसरे सुपुत्र होते आणि ‘इंडियन ओपिनियन’ या गुजराती, इंग्रजी साप्ताहिकाचे संपादक होते. महात्मा गांधींचा मुलगा या शिर्षकाखाली मणिलाल गांधी यांची दृष्य पाहायला मिळतात.
दुसऱ्या महत्वाच्या दृष्यामध्ये महात्मा गांधींचा दक्षिण भारत दौरा आणि जानेवारी-फेब्रुवारी 1946 मधील हरिजन यात्रा टिपली आहे.
या संग्रहामध्ये महात्मा गांधी आणि कस्तुरबा गांधी यांचा सेवाग्राम मधील विविध उपक्रमांमधल्या सहभागाचे दृष्य आहे. वृक्षारोपण, रुग्णसेवा आणि यंत्राद्वारे शेत नांगरणी करताना महात्मा गांधी दिसत आहेत. तर अन्य एका दृष्यात कस्तुरबा गांधी आश्रमातल्या एका गाईला चारा घालत असल्याचे दृष्य आहे.
या संग्रहालयातील अन्य एका दृष्यात महात्मा गांधी ‘एस.राजपुताना’ या जहाजातून इंग्लंडला दुसऱ्या गोलमेज परिषदेसाठी जात असल्याचे पाहायला मिळते. जहाजावरील डेकवर महात्मा गांधी चरख्यावर सूत काढतांना एका दृष्यात दिसत आहेत. तर अन्य एका दृष्यात त्यांनी जहाजावरील कॅप्टनसह जहाजाचे नियंत्रण करत असल्याचे पाहायला मिळते.
महात्मा गांधींच्या अहमदाबाद, पोरबंदर आणि राजकोट दौऱ्याची काही दृष्य आहेत, यामध्ये त्यांचे घर, त्यांची शाळा आणि ग्रंथालयातल्या नोंद पुस्तिकेतील त्यांचे नाव पाहायला मिळते. यामध्ये महाराष्ट्रातलया श्री शिवाजी महाविद्यालयाच्या वार्षिक कार्यक्रमाला महात्मा गांधी उपस्थित असल्याचे दृष्य आहे.
या संग्रहामध्ये त्यांच्या शेवटच्या दिवसातली काही दृष्य आहेत. त्यांचे रक्ताळलेले कपडे, त्यांच्या पार्थिवाचे दर्शन, वृत्तपत्रातील बातम्या, बिर्ला हाऊस इथे त्यांचे अंतिम दर्शन घेण्यासाठी लोकांनी केलेली गर्दी आणि राजघाटावर अंतिम संस्कारासाठी नेत असल्याची काही दृष्य आहेत.
या संग्रहातील काही दृष्यांमध्ये वि.दा.सावरकर, पंडित नेहरु, सरदार पटेल, सरोजिनी नायडू, मौलाना आझाद आदी नेत्यांचेही दर्शन घडते. रविंद्रनाथ टागोर यांची महात्मा गांधींनी घेतलेली भेट पाहायला मिळते.
महात्मा गांधींच्या मृत्यूनंतर संयुक्त राष्ट्राच्या मुख्यालयात झालेल्या शोक सभेचे दृष्यही या संग्रहालयात आहे.
ही सर्व रीळ चांगल्या स्थितीत असून, लवकरच त्यांचे डिजिटायझेशन करण्याचा विचार असल्याचे मगदुम यांनी सांगितले.
B.Gokhale/S.Kane/D.Rane
(Visitor Counter : 108
पंतप्रधान कार्यालय
भारतीय परराष्ट्र सेवा दिनी पंतप्रधानांनी भारतीय परराष्ट्र सेवेतील अधिकाऱ्यांना दिल्या शुभेच्छा
नवी दिल्ली, 9 ऑक्टोबर 2020
भारतीय परराष्ट्र सेवा दिनी पंतप्रधान नरेंद्र मोदी यांनी भारतीय परराष्ट्र सेवेतील अधिकाऱ्यांना शुभेच्छा दिल्या आहेत.
"भारतीय परराष्ट्र सेवा दिनी मी भारतीय परराष्ट्र सेवेतील अधिकाऱ्यांना शुभेच्छा देतो. राष्ट्राची सेवा करताना जागतिक पातळीवर राष्ट्रीय हितसंबंध जोडण्याचे त्यांचे काम कौतुकास्पद आहे. वंदे भारत मिशन आणि कोविड संबंधित कार्यात भारतीय नागरिकांना आणि इतर देशांना त्यांनी केलेले मदतकार्य उल्लेखनीय आहे", असे पंतप्रधानांनी ट्विट मध्ये म्हटले आहे.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
अमेरिकेचे संरक्षण मंत्री जेम्स मॅटिस आणि परराष्ट्र व्यवहार मंत्री माईक पॉम्पीयो यांनी घेतली पंतप्रधानांची भेट
अमेरिकेचे संरक्षण मंत्री जेम्स मॅटिस आणि परराष्ट्र व्यवहार मंत्री माईक पॉम्पीयो यांनी आज पंतप्रधान नरेंद्र मोदी यांची भेट घेतली.
अमेरिकेचे राष्ट्राध्यक्ष डोनाल्ड ट्रम्प यांच्यातर्फे त्यांनी पंतप्रधानांना सदिच्छा दिल्या. राष्ट्राध्यक्ष ट्रम्प यांच्याशी झालेल्या संवादाच्या आठवणींना पंतप्रधानांनी या वेळी उजाळा दिला आणि ट्रम्प यांना सदिच्छा कळविण्याची विनंती, मंत्री महोदयांना केली.
आज झालेला 2+2 संवाद उपयुक्त आणि फलदायी ठरल्याचे सांगत मंत्रीमहोदयांनी त्याबद्दल पंतप्रधानांना माहिती दिली. दोन्ही देशांमध्ये हा संवाद घडवून आणल्याबद्दल पंतप्रधानांनी दोन्ही मंत्री तसेच भारताचे परराष्ट्र व्यवहार मंत्री आणि संरक्षण मंत्री यांचे अभिनंदन केले.
S.Tupe/M.Pange/
(Visitor Counter : 77
आरोग्य आणि कुटुंब कल्याण मंत्रालय
कोविड-19 अद्ययावत स्थिती
नवी दिल्ली, 16 जुलै 2021
देशव्यापी लसीकरण मोहिमेअंतर्गत आतापर्यंत 39.53 कोटी लसींच्या मात्रा देण्यात आल्या
देशभरात आतापर्यंत एकूण 3,01,83,876 जण बरे झाले
रुग्ण बरे होण्याचा दर वाढून 97.28%
गेल्या 24 तासांत 40,026 जण बरे झाले
भारतात गेल्या 24 तासांत 38,949 नव्या रुग्णांची नोंद झाली
देशातील उपचाराधीन रुग्णांची संख्या 4,30,422 इतकी आहे.
उपचाराधीन रुग्णसंख्या एकूण रुग्णांच्या 1.39%
साप्ताहिक पॉझिटीव्हीटी दर 5% पेक्षा कमी असून, सध्या तो 2.14% इतका आहे
दैनंदिन पॉझिटिव्हीटी दर 1.99% असून सलग 25 दिवसांपासून हा दर 3% हून कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 44 .00 कोटी चाचण्या करण्यात आल्या.S.Tupe/S.Partgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
नागरी उड्डाण मंत्रालय
नागरी विमान वाहतूक मंत्री ज्योतिरादित्य सिंधिया यांनी भुवनेश्वर आणि राउरकेला दरम्यानच्या दैनंदिन हवाई उड्डाणसेवेचे उद्घाटन केले
ही हवाई सेवा आगामी हॉकी विश्वचषकादरम्यान भुवनेश्वर आणि राउरकेला यांच्यातील महत्त्वाचा दुवा म्हणून काम करेल
नागरी विमान वाहतूक मंत्री ज्योतिरादित्य सिंधिया यांनी आज भारत सरकारच्या नागरी उड्डयन मंत्रालयाच्या क्षेत्रीय संपर्क योजना  उडान अंतर्गत भुवनेश्वर आणि राउरकेला दरम्यानच्या दैनंदिन हवाई उड्डाणाचे उद्घाटन केले. यावेळी नागरी विमान वाहतूक राज्यमंत्री जनरल डॉ. विजय कुमार सिंग  हे ही उपस्थित होते.
या नवीन हवाई मार्गामुळे प्रादेशिक संपर्क वाढेल आणि या दोन शहरांमधील व्यापार, वाणिज्य आणि पर्यटनाला चालना मिळेल. 7 जानेवारी 2023 पासून ही विमान सेवा आठवड्यातून सात दिवस चालेल.
नागरी विमान वाहतूक मंत्री ज्योतिरादित्य सिंधिया यांनी आपल्या उद्घाटनपर भाषणात दोन्ही शहरांतील रहिवाशांचे अभिनंदन केले आणि पंतप्रधान नरेंद्र मोदी यांच्या नेतृत्वाखाली गेल्या आठ वर्षांत भारतीय नागरी उड्डाण क्षेत्रात अभूतपूर्व वाढ झाल्याचे सांगितले. 2014 पर्यंत देशात फक्त 74 विमानतळ होते, आज हेलीपोर्ट आणि वॉटर एरोड्रोमसह ही संख्या 148 पर्यंत वाढली असून गेल्या आठ वर्षांत 100% वाढ झाल्याचे त्यांनी सांगितले.
कोरोना साथीच्यापूर्वी एका दिवसात चार लाख वीस हजार प्रवाशांनी प्रवास करण्याचा विक्रम घडला होता, आता तो विक्रम मोडीत निघाला असून एका दिवसात चार लाख पन्नास हजार प्रवाशांनी प्रवास केला. डिसेंबर 2022 मध्ये, महिन्याच्या प्रत्येक दिवशी चार लाखांहून अधिक प्रवाशांनी प्रवास केला, अशी माहिती सिंधिया यांनी दिली.
ओडिशाच्या या शहरांमध्ये आयोजित होणाऱ्या आगामी हॉकी विश्वचषकाच्या संदर्भात मंत्री म्हणाले की, पूर्वी कलिंगा स्टेडियम भुवनेश्वर ते बिरसा मुंडा हॉकी स्टेडियम राउरकेला दरम्यानचा प्रवास नऊ तासांचा होता तो आता हवाई सेवेमुळे कमी होऊन एक तास दहा मिनिटे इतका होईल.
पंतप्रधान कार्यालय
अखिल भारतीय व्याघ्र अनुमान-2018 च्या चौथ्या अंकाचे पंतप्रधानांच्या हस्ते प्रकाशन
देशभरात वाघांची संख्या 2967 पर्यंत वाढली; हे ऐतिहासिक यश असल्याचे पंतप्रधानांचे प्रतिपादन
नवी दिल्ली, 29 जुलै 2019
जागतिक व्याघ्र दिनानिमित्त पंतप्रधान नरेंद्र मोदी यांनी आज नवी दिल्लीत लोककल्याण मार्ग या त्यांच्या निवासस्थानी अखिल भारतीय व्याघ्र अनुमान सर्वेक्षणाच्या चौथ्या अंकाचे प्रकाशन केले. या सर्वेक्षणानुसार देशातल्या वाघांची संख्या 2967 पर्यंत पोहोचली आहे. भारतासाठी हे ऐतिहासिक यश आहे असे पंतप्रधान यावेळी म्हणाले.
व्याघ्र संरक्षणासाठी भारत कटिबद्ध असल्याचा पुनर्रुच्चार त्यांनी केला. व्याघ्र संवर्धनाच्या क्षेत्रात सर्व संबंधितांनी उत्तम काम केले आहे असे सांगत कामाच्या गतीचेही त्यांनी कौतुक केले. ‘संकल्प से सिद्धी’ याचे हे आदर्श उदाहरण आहे असे ते म्हणाले. जेव्हा भारतीय लोक काहीतरी करण्याचा निश्चय करतात तेव्हा जगातली कुठलीही ताकद त्यांना आपले उदिृष्ट मिळवण्यापासून रोखू शकत नाही असे पंतप्रधान म्हणाले.
जवळपास 3000 वाघांचे घर ठरलेला भारत आज वाघांसाठी सर्वात मोठे निवासस्थान आहे असे पंतप्रधान म्हणाले. पर्यावरण संवर्धनाच्या क्षेत्रात काही निवडक काम करण्यापेक्षा सर्वसमावेशक काम करण्याची गरज आहे असे त्यांनी सांगितले. समग्र विचार केल्यावर विकास आणि पर्यावरण यांच्यात समतोल साधणं शक्य आहे असे ते म्हणाले. आपली धोरणे आणि अर्थव्यवस्थेत संवर्धनाविषयीचा दृष्टीकोन बदलणे आवश्यक आहे असे त्यांनी सांगितले.
भारतातील नागरिकांसाठी आम्ही आणखी घरे बांधणार आहोत मात्र त्याचवेळी वन्य प्राण्यासाठीही उत्तम अधिवास निर्माण करणार आहोत. भारतात एकाच वेळी सागरी अर्थव्यवस्थाही असेल आणि सागरी जीवसृष्टीचे संवर्धनही केले जाईल. या समतोलातूनच आपण एक मजबूत आणि सर्वसमावेशक भारत निर्माण करु शकतो असे पंतप्रधान म्हणाले.
भारत आर्थिकदृष्ट्या आणि पर्यावरणदृष्ट्याही समृद्ध होईल असा विश्वास त्यांनी व्यक्त केला. भारतात चांगले रस्ते निर्माण होतील तसेच स्वच्छ नद्याही असतील. रेल्वेचे उत्तम जाळे असेल त्यासोबतच चांगले वन आच्छादनही असेल असे मोदी म्हणाले.
गेल्या पाच वर्षात देशात अत्याधुनिक पायाभूत सुविधांची उभारणी करण्याच्या दिशेने जलद गतीने काम होत आहे. मात्र त्याचवेळी वन आच्छादनही वाढले आहे. संरक्षित वन क्षेत्रात वाढ झाली आहे असे पंतप्रधानांनी सांगितले. 2014 साली 692 संरक्षित वन क्षेत्रं होती. आज 2019 पर्यंत त्यांची संख्या 860 इतकी झाली आहे. त्याशिवाय सामुदायिक संरक्षित वनं क्षेत्रांची संख्या 2014 मध्ये 43 इतकी होती. ती आता 100 च्या पुढे गेली आहे.
भारतीय अर्थव्यवस्था ‘स्वच्छ इंधन आधारित’ आणि ‘शाश्वत ऊर्जा आधारित’ व्हावी यासाठी सरकार अविरत प्रयत्न करत आहे. भारताला ऊर्जा क्षेत्रात सुरक्षित करण्यासाठी घन कचरा आणि जैव कचऱ्यापासून निर्माण होणार बायोगॅस महत्वाचे योगदान देत आहे. उज्ज्वला आणि उजाला या योजनांचाही त्यांनी उल्लेख केला.
व्याघ्र संवर्धनासाठी आणखी जास्त प्रयत्न होण्याची गरज आहे असे पंतप्रधान यावेळी म्हणाले.
केंद्रीय वन, पर्यावरण आणि हवामान बदल मंत्री प्रकाश जावडेकर, केंद्रीय वन, पर्यावरण आणि हवामान बदल राज्यमंत्री बाबुल सुप्रियो आणि पर्यावरण सचिव सी.के.मिश्रा यांच्यासह अनेक मान्यवर यावेळी उपस्थित होते.
B.Gokhale/R.Aghor/P.Malandkar
(Visitor Counter : 164
गृह मंत्रालय
नैसर्गिक आपत्तीग्रस्त राज्यांसाठी 7214.03 कोटी रुपयांचे अर्थसहाय्य देण्याच्या प्रस्तावाला केंद्रीय गृहमंत्र्यांच्या अध्यक्षतेखाली उच्चस्तरीय समितीची मंजुरी
दुष्काळग्रस्त महाराष्ट्राला 4714.28 कोटी रुपयांची मदत
(नवी दिल्ली, 29 जानेवारी 2019
देशातल्या नैसर्गिक आपत्तीग्रस्त 6 राज्ये आणि एका केंद्रशासित प्रदेशाला केंद्र सरकारकडून 7214.03 कोटी रुपयांची मदत देण्याच्या प्रस्तावाला केंद्रीय गृहमंत्री राजनाथ सिंग यांच्या अध्यक्षतेखालील उच्चस्तरीय समितीने आज मंजुरी दिली. यात महाराष्ट्राला दुष्काळ निवारण योजनांसाठी 4714.28 कोटी रुपये मदत देण्यात आली आहे. तसेच हिमाचल प्रदेशात पूर आणि भूस्खलन यासाठी 317.44 कोटी रुपये, उत्तर प्रदेशात पुरामुळे झालेल्या नुकसानीसाठी 191.73 कोटी रुपये, आंध्र प्रदेशच्या दुष्काळ निवारणासाठी 900.40 कोटी रुपये, गुजरातमध्ये दुष्काळ निवारणासाठी 127.60 कोटी रुपये, कर्नाटक दुष्काळासाठी 949.49 कोटी रुपये तर पुदुच्चेरी येथे वादळामुळे झालेल्या नुकसानासाठी 13.9 कोटी रुपये इतका निधी मंजूर करण्यात आला आहे.
विविध नैसर्गिक संकटांचा सामना करावा लागणाऱ्या या राज्यांना केंद्राकडून अतिरिक्त मदत देण्यासाठी आज झालेल्या बैठकीत हा निर्णय घेण्यात आला.
आज झालेल्या बैठकीत केंद्रीय वित्त मंत्री पियूष गोयल, कृषी मंत्री राधा मोहन सिंग तसेच गृहविभाग, वित्त विभाग, कृषी विभाग आणि नीती आयोगाचे वरिष्ठ अधिकारी यांचा समावेश होता.
B.Gokhale/R.Aghor/P.Kor
मंत्रिमंडळ
जॉइंट स्टॉक कंपनी रॉसजीओलॉजीया, रशिया आणि भारतीय भूवैज्ञानिक सर्वेक्षण , भारत यांच्यात भू -विज्ञान क्षेत्रात सहकार्याबाबतच्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 8 सप्टेंबर 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने रशियन महासंघाच्या नियमांतर्गत स्थापन जॉईंट स्टॉक कंपनी रॉसजीओलॉजीया  आणि भारतीय भूवैज्ञानिक सर्वेक्षण  यांच्यात भू -विज्ञान क्षेत्रात सहकार्याबाबत सामंजस्य करारावर स्वाक्षरी करण्यास मान्यता दिली आहे.
या सामंजस्य कराराचे मुख्य उद्दिष्ट खोलवर दडलेल्या खनिजांचा शोध घेण्यासाठी तांत्रिक सहकार्य, एरो-जिओफिजिकल डेटाचे विश्लेषण आणि स्पष्टीकरण, पीजीई आणि आरई ई अन्वेषण आणि संशोधन; रशियन अत्याधुनिक माहिती तंत्रज्ञानासह भारतीय भू-विज्ञान डेटा भांडाराचा संयुक्त विकास; अचूक डेटा आणि किमान खर्च साध्य करण्यासाठी ड्रिलिंग, सॅम्पलिंग आणि प्रयोगशाळा विश्लेषण क्षेत्रात तंत्रज्ञान आणि ज्ञानाची देवाणघेवाण; आणि वैज्ञानिक कर्मचार्यांचे प्रशिक्षण आणि क्षमता निर्मिती क्षेत्रात परस्पर सहकार्य करणे हा आहे.
रॉसजीओ आणि जीएसआयचा समृद्ध अनुभव आणि त्यांच्या सहकार्याची शक्यता लक्षात घेऊन भू-विज्ञान क्षेत्रात जीएसआय आणि रॉसजीओ यांच्यातील सहकार्यासाठी एकीकृत चौकट प्रदान करण्यासाठी हा सामंजस्य करार विशेष फायदेशीर आहे.
जॉइंट स्टॉक कंपनी रॉसजीओलॉजिया  रशियन महासंघातील विकसित उत्पादन आणि तांत्रिक क्षमता, उच्च व्यावसायिक क्षमता आणि संचित भूवैज्ञानिक माहितीची व्याप्ती असलेली सर्वात मोठी भूवैज्ञानिक स्टेट होल्डिंग कंपनी आहे. कंपनी सर्व प्रकारच्या खनिज संसाधनांसाठी प्रादेशिक सर्वेक्षणापासून सर्व प्रकारचे भूवैज्ञानिक सर्वेक्षण आणि शोधकार्य करते. ऑफशोअर भौगोलिक आणि ऑन-शेल्फ ऑपरेशन्स क्षेत्रात त्यांची अफाट क्षमता आहे.
वर्ष 2020 मध्ये भारत दौऱ्यादरम्यान, ROSGEO च्या शिष्टमंडळाने नवी दिल्लीत खाण मंत्रालय आणि भारतीय भूवैज्ञानिक सर्वेक्षण विभागाशी शोध कार्यातील सहकार्याच्या दृष्टिकोनावर चर्चा करण्यासाठी बैठक घेतली. या बैठकीत, जीएसआय आणि रॉसजीओ यांच्यात भूविज्ञान क्षेत्रात सहकार्यासाठी एक सामंजस्य करार करण्याचा प्रस्ताव होता. त्यानुसार, जीएसआयने रॉसजीओशी सल्लामसलत करून कराराचा मसुदा अंतिम केला.U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
20 लाखापर्यंतची ग्रॅच्युटी रक्कम आयकर मुक्त
नवी दिल्ली, 7 मार्च 2019
केंद्र सरकारच्या अर्थ मंत्रालयाने 20 लाख पर्यंतच्या ग्रॅच्युटीवर आयकर आकारला जाणार नसल्याची घोषणा केली आहे. आयकर कायद्याच्या 10  कलमाअंतर्गत ही सवलत देण्यात आली आहे. केंद्रीय कामगार राज्यमंत्री संतोषकुमार गंगवार यांनी या निर्णयामुळे 1972च्या पेमेंट ऑफ ग्रॅच्युटी कायद्याअंतर्गत न येणाऱ्या सार्वजनिक क्षेत्रातील कर्मचारी आणि इतर कर्मचाऱ्यांचा फायदा होणार असल्याचे म्हटले आहे.
कर सवलत मर्यादा वाढवल्याबद्दल गंगवार यांनी केंद्रीय अर्थमंत्र्यांचे आभार मानले आहेत.
पेमेंट ऑफ ग्रॅच्युटी कायदा 1972 अंतर्गत येणाऱ्या ग्रॅच्युटी रकमेच्या मर्यादेत एकंदर आर्थिक स्थिती, कर्मचाऱ्यांचे वेतन, मालकाची देयक देण्याची क्षमता यानुसार वाढ केली जाते.
N.Sapre/J.Patankar /P.Kor
(Visitor Counter : 51